JÄRVAMAA MEISTRIVÕISTLUSTE Ü L D J U H E N D

I EESMÄRK

Selgitada välja Järvamaa meistrid maakonnas harrastatavatel spordialadel.

# II OSAVÕTJAD

Järvamaal elavad, õppivad, töötavad ja Järvamaa spordiklubide liikmeskonda kuuluvad sportlased.

Korraldav klubi võib meistrivõistlused läbi viia avatud võistlusena kõigile osaleda soovijaile.

## III TAOTLEMINE

Järvamaa meistrivõistluste korraldamise õigust ja toetust võivad taotleda Järvamaa Spordiliidu liikmesorganisatsioonid:

* kes on Järvamaal tegutsenud vähemalt ühe aasta ning neil on tasutud liikmemaks;
* kellel on arengukava ja kes on riikliku statistilise vaatluse korraldajale tähtaegselt esitanud nõuetekohase riikliku statistika aruande. Spordiorganisatsiooni arengukavas nähakse ette spordiorganisatsiooni missioon ja eesmärgid ning nende täitmiseks kavandatav tegevus ja vahendid. Arengukava koostatakse vähemalt neljaks aastaks. (Spordiseadus **§ 9 (1-2));**
* kes on esitanud Järvamaa Spordiliidule eelmise aasta meistrivõistluste toetuse kasutamise aruande ja protokolli.

Taotlus esitatakse Järvamaa meistrivõistluste taotlusvormil ([www.jarvasport.ee](http://www.jarvasport.ee/)) **5.jaanuariks** .

## IV VÕISTLUSTE KORRALDAMINE JA MAJANDAMINE

* Järvamaa meistrivõistluste korraldamist koordineerib Järvamaa Spordiliit.
* Meistrivõistlusi korraldatakse spordialadel, mida tunnustab Eesti Olümpiakomitee.
* Järvamaa meistrivõistluste spordiala juhendi esitab võistluse korraldust taotlev spordiorganisatsioon koos taotlusega Järvamaa Spordiliidule.
* Järvamaa Spordiliit kinnitab võistluste korraldajad ja võistlusjuhendid 1.veebruariks. Korraldajatega sõlmib Järvamaa Spordiliit lepingud võttes aluseks taotlusega esitatud juhendi ja eelarve.
* Järvamaa meistrivõistlused viib läbi vastavalt kinnitatud meistrivõistluste juhendile ja spordiala võistlusmäärustele korraldusõiguse saanud spordiorganisatsioon.
* Järvamaa meistrivõistluste kalenderplaan ja võistluste juhendid avaldatakse Järvamaa Spordiliidu kodulehel.
* Järvamaa Spordiliit kannab võistluse läbiviimiseks eraldatud toetuse korraldaja arveldusarvele 5 tööpäeva jooksul peale võistlustulemuste saamist.
* Võistkondlikud meistrivõistlused toimuvad juhul kui osaleb vähemalt 4 võistkonda.
* Järvamaa meistrivõistlustel osalejatele võib kehtestada osavõtutasu, mis kinnitatakse koos juhendiga.
* Järvamaa meistrivõistluste korraldaja edastab info võistluste toimumise ja tulemuste kohta meediakanalitele.

## V AUTASUSTAMINE

Järvamaa meistrivõistluste tiitel antakse Järvamaal elava, õppiva, töötava kodanikule ning Järvamaa spordiklubide liikmeskonda kuuluvale sportlasele.

Absoluutklassi paremaid (I, II, III) autasustatakse Järvamaa meistrivõistluste medali ja diplomiga.

Noorte ja veteranide klassi kolme paremat autasustatakse meistrivõistluste diplomi ja vanuseklassi medaliga.

Kui harjutusel, kategoorias, distantsil, vanuseklassis jne. osaleb vähem kui **4** individuaalvõistlejat või võistkonda antakse välja vaid esikoha medal (id).

**VI TOETUSE JÄREL VALVE**

Toetuse saaja on kohustatud esitama Järvamaa Spordiliidule toetuse kasutamise kohta aruande hiljemalt kaks kuud peale meistrivõistluste lõppu. Vastava nõude saamisel tuleb esitada kuludokumendid.

Aruande vorm on kättesaadav veebilehel [www.jarvasport.ee](http://www.jarvasport.ee/)

## ÜLDIST

Kõik üldjuhendis määratlemata küsimused lahendab meistrivõistluste läbiviija koos võistkondade esindajate või individuaalvõistlejatega tuginedes konkreetse ala võistlusjuhendile ja - määrustele.

### JÄRVAMAA SPORDILIIT